Sol Bamba

Souleymane Bamba (13. jaanuar 1985 Ivry-sur-Seine – 31. august 2024) oli Prantsusmaal sündinud Elevandiluuranniku jalgpallur, kes mängis keskkaitsjana Inglismaa esiliiga klubis Middlesbrough ja Elevandiluuranniku jalgpallikoondises.

Ta alustas karjääri Prantsusmaal Paris Saint-Germainis, mille noorteakadeemiaga liitus ta 1996. aastal.

Enne 2016. aastal Cardiff Cityga liitumist mängis ta Šotimaal Dunfermline Athleticus ja Hibernianis, Türgis Trabzonsporis, Itaalias Palermos ning Leicester City, Leeds Unitedi ja Cardiff Cityga Inglismaa esiliigas. Hooajal 2017–18 valiti Bamba Cardiff Citys mängides Inglismaa esiliiga hooaja sümboolsesse koosseisu.

Elevandiluuranniku jalgpallikoondises mängis Bamba aastatel 2008–2014 kokku 46 korda. Koondisedebüüdi tegi ta 2008. aasta mais sõprusmängus Iisraeli vastu. Ainsa värava koondises lõi Bamba enne 2010. aasta maailmameistrivõistlusi toimunud sõpruskohtumises Rwanda vastu.

Bamba kuulus Elevandiluuranniku koondisse 2010. ja 2014. aasta maailmameistrivõistlustel ning 2010., 2012. ja 2013. aasta Aafrika rahvaste karikavõistlustel. Lisaks kuulus ta Elevandiluuranniku meeskonda 2008. aasta suveolümpiamängudel.

 Välislingid 

Kategooria:Elevandiluuranniku jalgpallurid
Kategooria:Paris Saint-Germaini jalgpallurid
Kategooria:Leicester City FC mängijad
Kategooria:US Palermo mängijad
Kategooria:Leeds United FC jalgpallurid
Kategooria:Cardiff City FC jalgpallurid
Kategooria:Middlesbrough FC mängijad
Kategooria:Ligue 1 mängijad
Kategooria:Premier League'i mängijad
Kategooria:The Championshipi mängijad
Kategooria:Serie A mängijad
Kategooria:Sündinud 1985
Kategooria:Surnud 2024